stanford-oval/wikipedia huggingface dataset:
סהר וכוכב
שימוש היסטורי בסמל

בעבר הרחוק, הסמל שימש עבור המואבים והשומרים, כשהסמל מופיע על בולות עם שמות מואביים. הפרשנות המקובלת היא שהסהר מייצג את אל הירח סין ואת אשתר המיוצגת בדמות כוכב-הלכת נוגה.
שילוב הסמלים הגיע למסופוטמיה במאה הראשונה לפני הספירה, ומיתרידטס הראשון, מלך פרתיה הטביע מטבעות עם סמלים אלו, אם כי הקשר לשימוש בידי המואבים והשומרים.
השימוש בשילוב הסמלים באזור נמשך, ושימש את מיתרידטס השישי, מלך פונטוס כחותמו, כשהסהר מייצג אלת ירח מקומית והכוכב את אהורה מזדא (או זאוס היווני). במהלך תקופת האימפריה הסאסאנית נטבעו מטבעות עם שילוב הסמלים.
בימי הביניים השימוש בסמל לא היה משויך לאסלאם ומופיע גם בסמלים נוצריים. תחילת השיוך לאסלאם קשורה עם מסעי הצלב, כשלעיתים צוירו הצבאות המוסלמים כשעל דגליהם הכוכב והסהר.
שאה ג'האן, מלך האימפריה המוגולית, נודע בשימושו בסהר ובכוכב בסמליו, אך הסהר בגרסתו מופנה כלפי מעלה ולא לצידו של הכוכב. כך למשל בקצה הטאג' מהאל מופיע הסמל בצורה זו, כשמקורו מהאימפריה המוגולית.
שימוש בסמלים דומים

במדינות שונות נעשה שימוש בסמלים דומים, אך ללא קשר ולרוב עם דמיון רופף בלבד לסמל. כך למשל דגל איי קוקוס נושא סהר וחמשת כוכבי הצלב הדרומי, גם דגל סינגפור נושא סהר וחמשה כוכבים, אך אף הוא ללא קשר לכוכב ולסהר המזרח-תיכוני או לדגל איי קוקוס.
שימוש בסמלים דומים > הסמל במאונך

ישנן מדינות רבות ומוסדות רשמיים רבים בעולם הנושאים סמל זה - בפרט במדינות מוסלמיות שונות כמו ברוניי, מאוריטניה ומלזיה.
לעומת זאת, ישנן מדינות בהן סמלים אלה לא-מייצגים בהכרח זיקה מובהקת לדת האיסלאמית. למשל, בסמל של רפובליקת סינגפור מייצג הסהר את מולד הירח, כשהכוכבים מסמלים את חמשת עקרונותיה של סינגפור: דמוקרטיה, שלום, קידמה, צדק ושוויון.
ראו גם

סהר
מולד הירח
מינרט
אדריכלות אסלאמית
אמנות האסלאם
תרבות אסלאמית
העולם המוסלמי
ג'יהאד
ציור בן המאה ה-14 המתאר את חיילי הסולטנות הממלוכית במהלך הקרב על חומס בשנת 1299
מינרט בקצהו של הטאג' מהאל מעוטר בכוכב וסהר המוסלמים בגרסה המוגולית
סמל מלזיה
סמל סינגפור
Alright

Alright הוא שיר של הראפר האמריקאי קנדריק לאמאר, מתוך אלבום האולפן השלישי שלו, To Pimp a Butterfly. השיר יצא לתחנות הרדיו ב-30 ביוני 2015, כסינגל הרביעי מתוך האלבום.
בצאתו, הגיע השיר למקום ה-81 במצעד הבילבורד הוט 100. בהמשך, השיר הפך למזוהה עם מחאת Black Lives Matter וזכה בפרסי גראמי לשיר הראפ הטוב ביותר ופרס גראמי לביצוע הראפ הטוב ביותר, כשהועמד גם לקטגוריות שיר השנה והווידאו קליפ הטוב ביותר.
השראה וכתיבה

בריאיון ל-MTV News, לאמאר הצהיר שמצא את ההשראה לשיר בעת ביקור בדרום אפריקה והיה עד לבעיות עימן התמודדו האזרחים: "המאבק שלהם היה קשה פי 10". הרצועה נפתחת בשורות מתוך "הצבע ארגמן" של אליס ווקר: "Alls my life, I had to fight" ("כל חיי, הייתי צריך להילחם"). בשיר לאמאר מציג דמות בשם לוסי, שממלאת תפקיד מהותי לאורך האלבום. במילים של השיר, ככל שלאמאר גדל, כך גם לוסי: "ain't a profit big enough to feed you" ("אין רווח גדול מספיק כדי להאכיל אותך"). בסוף השיר, לאמאר דן במחשבות אובדניות שהיו לו בחדר בבית מלון: "I didn't wanna self-destruct... The evils of Lucy was all around me" ("לא רציתי להשמיד את עצמי... הרוע של לוסי היה מסביבי"). מפיק השיר, פארל ויליאמס, שר את ההוק של השיר.
וידאו קליפ

לאמאר נצפה מצלם את הווידאו קליפ של השיר באי המטמון בסן פרנסיסקו ועל גבי עמוד רמזור בלוס אנג'לס. הוא פורסם בעמוד ה-Vevo של לאמאר ב-30 ביוני 2015. הקליפ בן שבע דקות, והוא בוים על ידי קולין טילי ו-The Little Homies. הוא צולם כולו בשחור-לבן.
הקליפ מתחיל בהצגת צילומים של החיים בשכונה. צעיר אפרו-אמריקאי נראה שוכב על הארץ ולאמאר מתחיל לדבר. המשטרה וההרס מציפים את הסצנה כשהמוזיקה מתחילה, ולאמאר מתחיל לראפרפ בית חדש לצד חבריו להרכב בלאק היפי סקולבוי קיו, אב-סול וג'יי רוק, במכונית שנישאת על ידי ארבעה שוטרים. במהלך הקליפ, לאמאר טס דרך קליפורניה, בזמן שהצוות שלו זורק כסף לכולם ורקדנים מופיעים ברחובות. בסוף הקליפ, לאמאר עומד על עמוד תאורה ושוטר יורה בו. הראפר נופל ארצה ומסיים את המונולוג שלו מתחילת הקליפ, אך מסיים את הקליפ בחיוך.
הופעות חיות ומחלוקת

לאמאר ביצע את השיר בפעם הראשונה בטקס פרסי ה-BET ה-15 ב-28 ביוני 2015. ההופעה כללה את לאמאר עומד על ניידת משטרה עם תבליט גרפיטי שלצידה דגל ארצות הברית ענק חבוט. הרלדו ריברה מפוקס ניוז קרא למופע "מגעיל" וביקר את לאמאר, כשקבע כי "היפ הופ גרם יותר נזק לאפרו-אמריקאים מאשר גזענות בשנים האחרונות". לאמאר הגיב להערות בסרטון קצר המטיל ספק בטענתו, וקבע: "איך אתה יכול לקחת מסר של תקווה ולהפוכו לשנאה?". לאמאר השתמש מאוחר יותר באודיו של הערותיו של ריברה בשירו ".DNA" והזכיר את ריברה בשיר "Yah".‏ "Alright" בוצע בסיבוב ההופעות Kunta Groove Sessions. לאמאר ופארל ויליאמס הופיעו עם השיר ביחד במופע השנתי Cali Christmas של תחנת הרדיו Power 106.
לאמאר ביצע מחרוזת של "The Blacker the Berry", ‏"Alright" ו-"Untitled 05" בטקס פרסי גראמי ה-58. הוא דורג על ידי רולינג סטון ובילבורד כביצוע הטוב ביותר והרגע הטוב ביותר של הלילה, כאשר באחרון נכתב כי "זו הייתה בקלות אחת מהופעות הטלוויזיה החיות הטובות ביותר בהיסטוריה".
לאמאר ביצע את השיר בכל הופעה בסיבוב ההופעות The Damn Tour.
השיר בוצע על ידי לאמאר במופע המחצית של סופרבול LVI ב-13 בפברואר 2022.
השפעה

בשנת 2015, נשמעו מספר הפגנות בראשות נוער נגד אלימות משטרתית ברחבי המדינה כשהם שרים את הפזמון של השיר. כתב מגזין רולינג סטון גרג טייט הגיב "'Alright' של לאמאר הוגדר על ידי רבים מהחברים בסגל הסטודנטים הפעילים של היום בתור 'We Shall Overcome' שלהם". בנוסף, כמה ערוצי חדשות עכשוויים, בהם BET, העלו את הרעיון שהשיר יהיה ההמנון הלאומי השחור המודרני. לאמאר הוצג ב-Ebony Power 100, רשימה שנתית המכירה במנהיגים רבים בקהילה האפרו-אמריקאית, תוך הדגשת "כיצד הפזמון של השיר שלו 'Alright' הפך לפזמון המפגינים של Black Lives Matter". המפיק סאונווייב הצהיר: "לא ציפיתי ש-'Alright' יהיה שיר המחאה, אך ידעתי שהוא הולך לעשות משהו כי התקופה שבה אנחנו חיים הפכה אותו לשיר המושלם". מפגינים בעצרת בשיקגו נגד דונלד טראמפ שרו את הפזמון של השיר במרץ 2016.
פרסים ומועמדויות

| שנה | ארגון | פרס | תוצאה | מקור |
| --- | --- | --- | --- | --- |
| 2015 | פרסי הווידאו קליפים של MTV | קליפ השנה | מועמדות |  |
| 2015 | פרסי הווידאו קליפים של MTV | הקליפ הטוב ביותר של גבר | מועמדות |  |
| 2015 | פרסי הווידאו קליפים של MTV | קליפ ההיפ הופ הטוב ביותר | מועמדות |  |
| 2015 | פרסי הווידאו קליפים של MTV | הבימוי הטוב ביותר | זכייה |  |
| 2015 | פרסי ההיפ הופ של ה-BET | קליפ ההיפ הופ הטוב ביותר | זכייה |  |
| 2015 | פרסי ההיפ הופ של ה-BET | רצועה משפיעה | זכייה |  |
| 2015 | פרסי ההיפ הופ של ה-BET | רצועת השנה | מועמדות |  |
| 2015 | פרסי המוזיקה של MTV אירופה | הקליפ הטוב ביותר | מועמדות |  |
| 2015 | פרסי המוזיקה של סול טריין | הקליפ הטוב ביותר של השנה | מועמדות |  |
| 2015 | פרסי המוזיקה של סול טריין | פרס Rhythm & Bars | זכייה |  |
| 2015 | Camerimage | הווידאו קליפ הטוב ביותר | זכייה |  |
| 2015 | Camerimage | הצילום הטוב ביותר בווידאו קליפ | זכייה |  |
| 2016 | טקס פרסי גראמי | שיר השנה | מועמדות |  |
| 2016 | טקס פרסי גראמי | ביצוע הראפ הטוב ביותר | זכייה |  |
| 2016 | טקס פרסי גראמי | שיר הראפ הטוב ביותר | זכייה |  |
| 2016 | טקס פרסי גראמי | הווידאו קליפ הטוב ביותר | מועמדות |  |
| 2016 | פרסי ה-BET | ווידאו קליפ השנה | מועמדות |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | 81 |  |
|  ארצות הברית | מצעד שירי ה-R&B/היפ הופ | 14 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה ×2 | 160,000 |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה | 1,000,000 |
מייקל קוקרן

| --- | --- |
אין תמונה חופשית
 לידה:  19 במאי 1947 (בן 77) ברייטון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1973
 מקום לימודים:  בית ספר קרנלי 
 בן או בת זוג:  בלינדה קרול 
 פרופיל ב-IMDb
 
מייקל דאנדונלד קוקרן (באנגלית: Michael Dundonald Cochrane; נולד ב-19 במאי 1947) הוא שחקן אנגלי, המרבה לגלם דמויות מהמעמד העליון.
ביוגרפיה

קוקרן נולד בברייטון שבמזרח סאסקס, והתחנך בבית הספר קרנלי (Cranleigh School). הוא הופיע במספר רב של תפקידים בטלוויזיה וברדיו בהם אוליבר סטרלינג באופרת הסבון הרדיופונית "The Archers", סדרת הטלוויזיה "משפחת פאליסר" (1974), "כנפיים" (1977–1978), עיבוד לרומן "Love in a Cold Climate" (מ-1980), "המצודה" (1983), עיבוד של ה-BBC ל"היה שלום מר צ'יפס" (1984), "No Job for a Lady", הסדרה "The Chief" (מ-1990 עד 1995), ובתפקיד סר הנרי סימרסון בסדרת הטלוויזיה "שארפ" בכיכובו של שון בין.
בקולנוע שיחק קוקרן בסרטים "הבריחה לניצחון" (1981), "שובו של חייל", "Real Life", (מ-1984), "Number One Gun" (מ-1990), "המלאך" (1997), "אינקוגניטו" (1998), "נאמנות זרה" (2004), ו"אשת הברזל" (2011).
פעמיים הופיע קוקרן בסדרת המדע בדיוני של ה-BBC "דוקטור הו". ב-1982 גילם את צ'ארלס קרנלי במיני-סדרה "Black Orchid", וב-1989 שיחק בתפקיד רדוורס פן-קופר במיני-סדרה "Ghost Light". ב-2006 החל להופיע באודיו דרמה "No Man's Land" של "דוקטור הו" בהפקת Big Finish Productions. הוא המשיך להופיע בסדרות אודיו של "דוקטור הו" ב-2008 ב-"Brotherhood of the Daleks", ב-"Trail of the White Worm", וב- The Oseidon Adventure מ-2012, וב-"The Fate of Krelos/Return to Telos" מ-2015. ב-2008 שיחק קוקרן באופרת הסבון "רופאים" בתפקיד עורך דין.
ב-2009 הופיע בסרט "מרגרט" בתפקיד חבר הפרלמנט אלן קלארק. בסדרת הדרמה התקופתית "אחוזת דאונטון" שיחק קוקרן בתפקיד הכומר. הוא גילם את ג'וני דרבי בסרט הטלוויזיה "Panto!" מאת ג'ון בישופ וג'ונתן הארווי. ב-2014 הופיע בחמישה פרקים של סדרת הדרמה "המוסקטרים". בסדרה הקומית "מה יגידו השכנים?" שיחק קוקרן בפרק "Sea Fever" בתפקיד קצין בספינה. ב-2016 גילם קוקרן את דמותו של הנרי מרטן בסדרה "הכתר" של נטפליקס. ב-2019 הופיע קוקרן בתפקיד מס' 2 בעיבוד רדיופוני של סדרת הטלוויזיה הבריטית "האסיר", עבור רדיו 4 של ה-BBC.
ביוגרפיה > חיים אישיים

קוקרן נשוי לשחקנית בלינדה קרול.
הערות שוליים

↑  "The Archers – Oliver Sterling – BBC Radio 4". נבדק ב-9 באפריל 2017. {{cite web}}:  (עזרה)
↑  "IMDb Love in a Cold Climate". IMDb. נבדק ב-11 באוקטובר 2015. {{cite web}}:  (עזרה)
↑  "Terminally-ill Archers actress wants her character to survive". BBC. 3 בינואר 2017. נבדק ב-9 באפריל 2017. {{cite web}}:  (עזרה)
| --- | --- |
בקרת זהויות :  BnF: cb141653632 (data)  GND: 1018799265  ISNI: 0000 0001 3195 6097  MusicBrainz: f6132d84-8216-4c0e-8906-c23c43b6a620  NKC: pna2009482728  VIAF: 221480630   WorldCat (עם VIAF): 221480630
אג'ריה

הגשר שפוצץ על נהר הצ'לוכי
אג'ריה או אצ'ארה (בגאורגית: ‏აჭარაקובץ:Adjara.ogg‏Ⓘ‏) או הרפובליקה האוטונומית של אג'ריה (בגאורגית: აჭარის ავტონომიური რესპუბლიკა, בתעתיק עברי: אצ'אריס אבטוֹנוֹמיוּרי רֶספּוּבליקה) היא רפובליקה אוטונומית בדרום-מערב גאורגיה, ומחוז בגאורגיה. זוהי הרפובליקה האוטונומית היחידה בגאורגיה לאחר הכרזת העצמאות של אבחזיה. הרפובליקה האוטונומית גובלת בטורקיה ובים השחור. משנת 1921, ובתקופת גאורגיה הסובייטית הייתה אג'ריה רפובליקה אוטונומית סובייטית סוציאליסטית שנקראה הרפובליקה האוטונומית הסובייטית הסוציאליסטית של אג'ריה. הרפובליקה האוטונומית הוקמה מסיבה פוליטית בעיקרה, למנוע מגאורגיה שליטה מלאה בנמל בתומי.
גאוגרפיה

אג'ריה נמצאת באזור הקווקז וגובלת בתוך גאורגיה מצפון בגוריה, בצפון-מערב בסאמצחה-ג'אוואחתי בטורקיה וגם מדרום בטורקיה, וממערב בים השחור. בשל אקלימה, המאפשר גידולים סובטרופיים, תפסה אג'ריה מקום נכבד במשק של ברית המועצות. מטעי פרי ההדר סיפקו כ-70% מכלל גידולי ההדר בברית המועצות. כמו כן מטעי התה של אג'ריה היו היחידים בכל רחבי ברית המועצות כאשר בשנת 1938 הגיעה תפוקת התה ל-6400 טון. גידולים נוספים: טבק ועצי תות. בעמק נהר צ'ורוחי נמצאת נחושת בכמות רבה.
שלטון מקומי

אג'ריה מחולקת לשש נפות והן:
בתומי
נפת כדה
נפת כובולתי
נפת חלבצ'אורי
נפת שואחבי
נפת חולו
בקטע קצר לחופי הים השחור שורר ברפובליקה אקלים סובטרופי ובשאר הרפובליקה, בהרים, אקלים הררי.
יישובים

ערים: 2 (בתומי, כובולתי)
עיירות: 5 (צ'אכבי, אוצ'חמורי, כדה, שואחבי, חולו)
כפרים: 333
ממשל

מושלי האוטונומיה של אג'ריה:
2001–2004 אסלן אבשידזה
מושל המחוז:
1991–2001 אסלן אבשידזה
??? גיאורגי צינצכּילדזה[דרושה הבהרה]
2004 מיכאיל מחרדזה
דמוגרפיה

רוב תושבי אג'ריה הם אג'רים הדוברים גאורגית בניב הייחודי להם. תושבי החבל התנצרו במאה ה-4. תחת השלטון העות'מאני הם אולצו במאות ה-17 וה-19 להתאסלם אומנם נישארו מוטיבים נוצריים בהם. כאשר נשלט האזור על ידי הסובייטים ובעת החזרת השלטון לידיים גאורגיות עברו רוב תושבי הרפובליקה בחזרה לנצרות אולם רבים נשארו מוסלמים סונים. מיעוטים אתנים באג'ריה הם: ארמנים, יהודים, רוסים ואבחזים.
היסטוריה

בימי קדם הייתה אג'ריה חלק מקולכיס ומאיבריה הקווקזית. אוכלסה על ידי היוונים במאה ה-5 לפנה"ס, ובמאה ה-2 לפנה"ס נכבשה על ידי הרומאים. היא הפכה חלק מאגריסי לפני היותה שהתאחדה עם הממלכה הגאורגית המאוחדת במאה ה-9. העות'מאנים כבשו את האזור בשנת 1614. ותושבי אג'ריה המירו את דתם לאסלאם, במהלך אותה תקופה. הם הוכרחו למסור את אג'ריה לאימפריה הרוסית בשנת 1878.
לאחר כיבוש זמני על ידי יחידות טורקים והבריטים ב- 1918–1920, אג'ריה חזרה להיות חלק מהרפובליקה הדמוקרטית של גאורגיה ב-1920. לאחר קונפליקט צבאי קצר במרץ 1921, ממשלת אנקרה העבירה את השטח לגאורגיה בהתאם לסעיף 6 של הסכם קארס, על בסיס של אוטונומיה שתתמוך באוכלוסייה המוסלמית. בהסכם זה קיבלו הטורקים בתמורה את נפות ארדהאן וארטווין. ברית המועצות ייסדה באג'ריה רפובליקה אוטונומית סובייטית סוציאליסטית שנקראה הרפובליקה האוטונומית הסובייטית הסוציאליסטית של אג'ריה. כך אג'ריה הייתה מרכיב של גאורגיה, אבל עם אוטונומיה מקומית ניכרת. האוכלוסייה המוסלמית שלה דוכאה על ידי סטלין.
לאחר התמוטטות ברית המועצות בשנת 1991, אג'ריה הפכה לחלק מהרפובליקה העצמאית החדשה של גאורגיה המחולקת פוליטית. היא נמנעה מלפול לכאוס ולמלחמת אזרחים שייסרה את יתר חלקי המדינה בשנים 1991–1993, שנבע בחלקה הגדול משלטון אוטוריטטי של מנהיגה, אסלן אבשידזה. אף על פי שהוא שמר על סדר באג'ריה בצורה מוצלחת, והפך אותה לאחד המחוזות המשגשגים במדינה, הוא נאשם במעורבות בפשע המאורגן. במיוחד בהברחות שמימנו את ממשלתו, והעשירו אותו באופן אישי. כמו כן הוא נאשם בהפרת זכויות אדם. בזמן נשיאותו של אדוארד שוורדנדזה נראה כי לממשל נוח לעצום עיניים למתרחש באג'ריה.
זה השתנה בעקבות מהפכת הוורדים בשנת 2003, כאשר שוורדנדזה הודח על ידי האופוזיציונר הרפורמיסט מיכאיל סאקשווילי, שהבטיח לנקוט באמצעים חמורים כנגד בדלנות בתוך גאורגיה. בקיץ 2004, התפרץ משבר חמור באג'ריה, כאשר השלטון המרכזי נדרש לכפות את סמכותו על המחוז. הגשר על נהר הצ'לוכי, שנמצא על הדרך הראשית המחברת בין אג'ריה לבין יתר גאורגיה, פוצץ ב-2 במאי 2004 בהוראת המנהיגות של אג'ריה בראשות אסלן אבשידזה, כאשר הוא קורא להחלטה להפציץ את הגשר שנמצא בנפת כובולתי "אמצעי מניעה כנגד פעולות צבאיות אפשריות של ההנהגה המרכזית הגאורגית". זה איים להתפתח לעימות מזוין. מכל מקום, האולטימטום של סאקשווילי והמחאות הרבות כנגד שלטונו האוטוקרטי של אבשידזה, אילץ את המנהיג האג'רי להתפטר במאי 2004, ובעקבות זה גלה מארצו לרוסיה. לאחר סילוק אבשידזה, חוקק חוק חדש המגדיר מחדש את תנאי האוטונומיה של אג'ריה. על כך נמתחה ביקורת שהחוק החדש ביטל את רוב סממני הכוח של האוטונומיה.
רוסיה שימרה את הבסיס הצבאי ה-12 (לשעבר יחידת הרובאים הממוכנת ה-145) בבתומי. הבטחה רוסית שניתנה בוועידה של הארגון לביטחון ולשיתוף פעולה באירופה (OSCE) באיסטנבול לגבי נסיגת הכוחות הרוסיים מ"וזיאני" (ליד טביליסי), וגודאותה, לא מולאה. זה היה מקור למתח רב עם גאורגיה, שמאיימים לחסום את הגישה לבסיסים. בשיחות שהתקיימו במרץ 2005, הציעה ממשלת רוסיה להתחיל להניע נסיגה מאוחר יותר באותה שנה. בסוף יולי הכלים הכבדים שבבסיסים הרוסיים החלו לעזוב את הבסיס בבתומי, וב-17 בנובמבר 2007 הוחזר הבסיס לממשלת גאורגיה.
הערות שוליים

↑  Russia Hands Over Batumi Military Base to Georgia
| נפות אג'ריה |
| --- | --- | --- |
| נפות | נפת כובולתי • נפת כדה • נפת חלבצ'אורי • נפת שואחבי • נפת חולו |  |
| עיר במעמד נפה | בתומי |  |
| מחוזות גאורגיה |
| --- | --- | --- |
| רפובליקות אוטונומיות | אבחזיה • אג'ריה |  |
| מחוזות | גוריה • אימרתי • קאחתי • כארתלי תחתית • מצחתה מתיאנתי • רצ'ה-לצ'חומי וסוואנתי תחתית • סמגרלו וסוואנתי עילית • סאמצחה-ג'אוואחתי • כארתלי הפנימית |  |
| עיר בעלת מעמד מיוחד | טביליסי רבתי |  |
| --- | --- |
בקרת זהויות :  MusicBrainz: cbbe7923-a5e9-416a-994e-35fc4101c6ff  NKC: ge754011
מתאוש פוניטקה

| --- | --- |

 לידה:  29 באוגוסט 1993 (בן 31) אוסטרוב ויילקופולסקי, רפובליקת פולין 
 עמדה:  קלע 
 גובה:  1.98 מטרים
 דראפט:  לא נבחר, 2019
 קבוצות כשחקן
 2009–2012 2012–2013 2013–2015 2015–2016 2016–2017 2017–2018 2018–2019 2019–2022 2022–2023 2023–2024 2024–:  אוניברסיטת ורשה לטכנולוגיה אסקו גדיניה אוסטנדה ז'לונה גורה פינאר קרשיאקה טנריפה לוקומוטיב קובאן זניט סנקט פטרבורג פנאתינאיקוס פרטיזן בלגרד בחצ'שהיר קולג'י
 הישגים כשחקן
 2 אליפויות פולין (2012, 2016)  2 אליפויות בלגיה (2014, 2015)  הגביע הבין-יבשתי (2017)  הסופר קאפ הפולני (2015)  MVP של הסופר קאפ הפולני (2015)  MVP של ליגת העל הפולנית (2016)  חמישיית העונה בליגת העל הפולנית (2016)  חמישיית העונה השנייה ביורוקאפ (2016)  חמישיית העונה השנייה בליגת ה-VTB (2019)  הכוכב העולה של היורוקאפ (2016)  חמישיית העונה השנייה בליגת העל הספרדית בכדורסל (2018)
 
מתאוש פוניטקה (בפולנית: Mateusz Ponitka; נולד ב-29 באוגוסט 1993) הוא כדורסלן פולני המשחק בעמדות הקלע והסמול פורוורד בבחצ'שהיר קולג'י מליגת העל הטורקית בכדורסל והיורוקאפ, ובנבחרת פולין בכדורסל.
קריירה מקצועית

פוניטקה החל לשחק כדורסל במועדון UKS Kasprowiczanka באוסטרוב ויילקופולסקי, עיר הולדתו, לפני שעבר ב-2009 לאוניברסיטת ורשה לטכנולוגיה. בעונתו הראשונה כשחקן מקצועני הוא הופיע ב-27 משחקים בליגה הפולנית השנייה והעמיד ממוצעים של 7.1 נקודות, 3.5 ריבאונדים ו-1.2 חטיפות ב-18 דקות למשחק. הוא גם הופיע בארבעה משחקים בגביע הפולני, וקלע בממוצע 9 נקודות למשחק. בספטמבר 2010 השתתף פוניטקה במחנה כדורסל ללא גבולות שנערך בברצלונה ונבחר ל-MVP של המחנה.
בעונת 2010/11 גדל תפקידו של פונטיקה בקבוצה, והוא העלה את ממוצעיו ל-11.7 נקודות, 4.7 ריבאונדים ו-1.6 חטיפות למשחק ב-34 משחקים. באפריל 2011 הוא השתתף בנייקי הופ סאמיט בפורטלנד, אורגון והוביל את קלעי נבחרת העולם עם 17 נקודות בהפסד 80–92 לנבחרת ארצות הברית.
בעונת 2011/12 נבחר פוניטקה למשחק האולסטאר של הליגה הפולנית עם הכי הרבה הצבעות. בעונתו האחרונה באוניברסיטת ורשה לטכנולוגיה הוא העמיד ממוצעים של 13.6 נקודות ו-4.6 ריבאונדים.
ב-27 במרץ 2012 חתם פוניטקה לשלוש שנים באסקו גדיניה, ואף על פי שקיבל מעט דקות ורשם ממוצעים של 2.6 נקודות ו-1.4 ריבאונדים בלבד למשחק, הוא זכה עם הקבוצה באליפות פולין לאחר ניצחון 4–3 בסדרת הגמר על טרפל סופוט. בעונת 2012/2013 גדל תפקידו בקבוצה והוא העמיד ממוצעים של 8.6 נקודות ו-4.2 ריבאונדים למשחק. הוא שיחק עם הקבוצה גם ביורוליג, בו ממוצעים של 8.8 נקודות ו-3.5 ריבאונדים ב-10 משחקים.
ב-4 באוגוסט 2013 הוא חתם על לשלוש שנים בקבוצה הבלגית אוסטנדה, וזכה עם הקבוצה בשתי אליפויות רצופות בליגה הבלגית.
לאחר שתי עונות באוסטנדה התמודד פוניטקה בדראפט ה-NBA ‏2015, אך לא נבחר, וב-4 באוגוסט 2015 חתם בז'לונה גורה הפולנית. בסיום עונת 2015/2016 הוא נבחר לכוכב העולה של היורוקאפ לאחר שרשם 14.5 נקודות, 6.5 ריבאונדים ושני אסיסטים למשחק במפעל, וזכה עם הקבוצה באליפות פולין.
ב-8 באוגוסט 2016 חתם פוניטקה לשנתיים בפינאר קרשיאקה מליגת העל הטורקית בכדורסל, ובעונת 2017/2018 שיחק בטנריפה מליגת ה-ACB הספרדית וליגת האלופות בכדורסל, עימה זכה בגביע הבין-יבשתי בכדורסל.
ב-13 ביולי 2018 חתם פוניטקה במועדון הרוסי לוקומוטיב קובאן, ונבחר לחמישיית העונה השנייה בליגה המאוחדת של VTB. ב-4 ביולי 2019 הוא עבר לזניט סנקט פטרבורג מה-VTB. הוא שיחק בקבוצה במשך שתיים וחצי עונות, עד שעזב אותה במרץ 2022 בעקבות הפלישה הרוסית לאוקראינה.
ב-17 באוגוסט 2022 חתם פוניטה על חוזה לשלושה חודשים עם אופציה עד סוף העונה בפלקנסטרו רג'אנה מהסרייה א' האיטלקית, אך ב-23 בספטמבר עזב וחתם בפנאתינאיקוס מליגת העל היוונית בכדורסל והיורוליג.
ב-2023 חתם פוניטקה בפרטיזן בלגרד הסרבית מהליגה האדריאטית והיורוליג, וב-2024 חתם בבחצ'שהיר קולג'י מליגת העל הטורקית והיורוקאפ.
קריירה בנבחרת הלאומית

ב-2010 שיחק פוניטקה במדי נבחרת הנוער של פולין וזכה עימה במדליית הכסף בגביע העולם בכדורסל עד גיל 17 בגרמניה. במשחק הגמר הוא קלע 14 נקודות מול ארצות הברית, בה כיכבו בין היתר בראדלי ביל ואנדרה דראמונד, אך נבחרתו הובסה 80–111. בנוסף נבחר פוניטקה לחמישיית הטורניר.
ב-2011 הוביל את נבחרתו למקום השישי באליפות אירופה בכדורסל עד גיל 18 שנערכה בפולין והעמיד ממוצעים של 15.3 נקודות ו-7.6 אסיסטים למשחק.
פוניטקה ערך את הופעת הבכורה שלו בנבחרת הבוגרת ב-3 באוגוסט 2012 במשחק ידידות נגד מונטנגרו, וקלע 4 נקודות ב-23 דקות. הוא זומן לסגל הנבחרת ביורובאסקט 2013 ובו העמיד ממוצעים של 3.6 נקודות ו-1.4 ריבאונדים בחמשת משחקי הטורניר.
פוניטקה ייצג את פולין באליפויות אירופה ב-2015, אז הודחה בשמינית הגמר, וב-2017, בה סיימה את דרכה בשלב הבתים. הוא השתתף גם בגביע העולם בכדורסל 2019, שם קלע 26 נקודות מול סין, כולל חטיפה מכריעה בפיגור נקודה 3 שניות לסיום וקליעת עונשין ששלחה את המשחק להארכה, בה גברה פולין 79–76 על המארחת. בטורניר הגיעה פולין לרבע הגמר, בו הודחה על ידי האלופה בסופו של דבר ספרד.
ביורובאסקט 2022 הוא רשם טריפל דאבל של 26 נקודות, 16 ריבאונדים ו-10 אסיסטים עם 41 נקודות מדד בניצחון של פולין 90–87 ברבע הגמר על האלופה המכהנת סלובניה.
חיים אישיים

אחיו של מתאוש, מרסל פוניטקה (אנ'), גם הוא כדורסלן מקצועי. לקראת יורובאסקט 2022 טען מרסל שמתאוש, ששימש קפטן נבחרת פולין בכדורסל, מונע את זימונו בשל מחלוקת ביניהם. בתגובה טען מתאוש כי משפחתו מנדה אותו לאחר שהציבה בפניו בחירה בינה לבין אשתו.
הערות שוליים

↑  Basketball without Borders Europe (day 4): Ponitka and Niedzwiedzki, polish MVPs, Eurohopes, ‏19 בספטמבר 2010
↑  Nike Hoop Summit: World Select Team Evaluations, NBADraft.net, ‏14 באפריל 2011
↑  Mateusz Ponitka is the Eurocup Rising Star, Eurohoops, ‏12 באפריל 2016
↑  Mateusz Ponitka agreed with Pinar Karsiyaka, Eurohoops, ‏8 באוגוסט 2016
↑  Lokomotiv Kuban officially signs Mateusz Ponitka, Eurohoops, ‏13 ביולי 2018
↑  אבי סגל, הלחץ השפיע: מתיאש פוניטקה עזב את זניט סנט פטרסבורג, באתר ישראל היום, 19 במרץ 2022
↑  Pallacanestro Reggiana officially signs Mateusz Ponitka, Sportando, ‏17 באוגוסט 2022
↑  רשמי: מתיאוש פוניטקה חתם בפנאתינייקוס, באתר ערוץ הספורט, 23 בספטמבר 2022
↑  Mateusz Ponitka reunites with Jaleen Smith at Bahcesehir, Eurohoops, ‏23 ביולי 2024
↑  Pangos, Ponitka, Beal, Mc Adoo and Karnowski named All-Tournament Five, פיב"א, ‏11 ביולי 2010
↑  פרופיל, באתר יורובאסקט 2013
↑  סנסציה ביורובאסקט: סלובניה ודונצ'יץ' הודחו בידי פולין ברבע הגמר, באתר ynet, 14 בספטמבר 2022
↑  כאוס ביריבת נבחרת ישראל: הכוכב הבכיר מנדה את אחיו מהסגל, באתר וואלה, 10 באוגוסט 2022
↑  "לא אשחק עם אחי, המשפחה מנדה אותי שנים", באתר ערוץ הספורט, 11 באוגוסט 2022
↑  הטלנובלה של יריבת ישראל: "ההורים שלי כותבים נגדי טוקבקים", באתר וואלה, 11 באוגוסט 2022
| --- | --- |
בקרת זהויות :  PLWABN: 9811723832605606  VIAF: 6825161211398340070005   WorldCat (עם VIAF): 6825161211398340070005
התאחדות הכדורגל הצרפתית

| --- | --- |

 ענפי ספורט:  כדורגל
 השתייכות:  פיפ"א אופ"א
 תאריך ההשתייכות:  1907 (פיפ"א) 1954 (אופ"א)
 מיקום המטה:  פריז, צרפת
 יושב ראש:  צרפת נואל לה גרה
 תאריך ייסוד:  1919
 www.fff.fr
התאחדות הכדורגל הצרפתית (בצרפתית: Fédération française de football; ידועה גם כ"FFF") היא הגוף הממונה על ענף הכדורגל בצרפת.
ההתאחדות נוסדה רשמית ב-1919, כשהחליפה את הגוף הקיים CFI (הוועדה האינטר-פדרלית הצרפתית). ההתאחדות היא מהגופים המקימים של התאחדות הכדורגל העולמית פיפ"א, וחברה בהתאחדות הכדורגל האירופית אופ"א מאז הקמתה.
ההתאחדות אחראית בין היתר למינוי מאמנה של נבחרת צרפת בכדורגל וכן על מינוי הנהלתן של כל הנבחרות הלאומיות של צרפת. כמו כן היא האחראית בעקיפין על שתי הליגות הבכירות בצרפת (ליגה 1 וליגה 2) ועל מפעל הגביע הצרפתי, והאחראית במישרין על ניהולן של כל הליגות החל מהליגה השלישית ומטה, כל ליגות הנשים, וליגות הכדורגל במחוזות צרפת מעבר לים.
היסטוריה

ההתאחדות נוסדה רשמית ב-7 באפריל 1919, מאחר שעד אז היו קיימים בצרפת שני גופים שונים ששררו ביניהם חילוקי דעות רבים, שאף הובילו לשליחת שתי נבחרות צרפת (צרפת א' וצרפת ב') לאולימפיאדת לונדון (1908), כשרק אחת מהן מוכרת על ידי פיפ"א.
נשיאה הראשון של ההתאחדות היה ז'יל רימה, והוא כיהן בתפקיד במשך הזמן הארוך ביותר בתולדותיה, 23 שנה, עד 1942. לאחר מכן חזר לנהל את ההתאחדות מ-1944 ועד 1949. במקביל, שימש כנשיאה השלישי של פיפ"א, וגם בתפקיד זה כיהן במשך הזמן הארוך ביותר, מ-1921 ועד 1954. הוא היה דמות מוערכת מאוד בעולם הכדורגל, והיה מהיוזמים והתומכים ברעיון טורניר גביע העולם. הגביע שחולק עד מונדיאל 1970 נקרא על שמו, גביע ז'יל רימה.
המזכיר הראשון של ההתאחדות היה הנרי דלוניי אשר כיהן בתפקיד גם בגלגולו הקודם כ-CFI.
נשיא ההתאחדות המכהן הוא נואל לה גרה, מנהלה לשעבר של קבוצת גנגאן. הוא ניהל את הקבוצה משנת 1971 ועד 1992, וכן מ-2002 ועד תחילת כהונתו ב-2011. כמו כן, היה נשיא ליגת העל הצרפתית, ונחשב למי שהביא תנופה כלכלית לליגה, וסגן נשיא ההתאחדות מ-2005 ועד 2011. הוא נבחר לתפקיד לאחר שנשיאה הקודם של ההתאחדות, ז'אן פייר אסקלט, התפטר מתפקידו בעקבות כישלונה של הנבחרת להעפיל משלב הבתים במונדיאל 2010. ב-8 ביוני 2011 נבחר לה גרה לשמש בתפקיד הנשיא.